
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1693 

10 Ιουλίου 2013 


ΑΠΟΦΑΣΕΙ Σ 

Αριθμ. οικ. 33735/4482 

Μεταβίβαση δικαιώματος υπογραφής με «εντολή Υπουρ¬ 
γού» στον Γενικό Γραμματέα Τηλεπικοινωνιών και 
Ταχυδρομείων, στον Προϊστάμενο και στους Προ¬ 
ϊσταμένους των Μονάδων της Ειδικής Υπηρεσίας 
Επιχειρησιακού Προγράμματος «Ψηφιακή Σύγκλιση». 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

1/Εχοντας υπόψη τις διατάξεις: 

α) Των άρθρων 41, 50, 51, 52, 53, 54 και 90 του Κώ¬ 
δικα Νομοθεσίας για την Κυβέρνηση και Κυβερνητικά 
Όργανα, ο οποίος κυρώθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (ΦΕΚ 98/Α/ 
22-04-2005). 

β) Του άρθρου 81 του Ν. 1892/1990 «Για τον εκσυγ¬ 
χρονισμό και την Ανάπτυξη και άλλες διατάξεις» (ΦΕΚ 
101/Α/31-07-1990). 

γ) Του Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/Α/14-11-2000). 

δ) Του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων 2007 - 2013» (267/Α/3-12-2007). 

ε) Της υπ’ αριθ. Υ302/25-06-2013 απόφασης του Πρω¬ 
θυπουργού «Σύσταση μίας θέσης Υφυπουργού στο 
Υπουργείο Πολιτισμού και Αθλητισμού και μίας θέσης 
Υφυπουργού στο Υπουργείο Υποδομών, Μεταφορών και 
Δικτύων» (ΦΕΚ 1594/Β/25-06-2013). 

στ) Του άρθρου 67 του Ν. 4150/29-04-2013 «Ανασυγκρό¬ 
τηση του Υπουργείου Ναυτιλίας και Αιγαίου και άλλες 
διατάξεις» (ΦΕΚ 102/Α/29-04-2013). 

ζ) Του π.δ. 118/25-6-2013 (Α'152), «Τροποποίηση του π.δ. 
85/2012 (Α' 141) - Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» 

η) Του π.δ. 119/25-6-2013 (Α'153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 


γών και Υφυπουργών» και ειδικότερα την περίπτωση (27) 

0) Του άρθρου 4 του π.δ. 117/10-10-2012 (Α'202), «Σύστα¬ 
ση, συγχώνευση και μετονομασία των Γ ενικών Γ ραμμα- 
τειών του Υπουργείου Ανάπτυξης, Ανταγωνιστικότητας, 
Υποδομών, Μεταφορών και Δικτύων» 

ι) Της υπ’ αριθ. 41637/ΔΙΘΕ769/8-12-2000 κοινής απόφα¬ 
σης των Υπουργών Εσωτερικών, Δημόσιας Διοίκησης και 
Αποκέντρωσης και Εθνικής Οικονομίας και Οικονομικών 
«Σύστασης Ειδικής Γραμματείας για την Κοινωνία της 
Πληροφορίας και Ειδικής Υπηρεσίας «Υπηρεσία Δια¬ 
χείρισης Επιχειρησιακού Προγράμματος Κοινωνία της 
Πληροφορίας»» (ΦΕΚ 1502/Β/8-12-2000), όπως τροποποι¬ 
ήθηκε και ισχύει με τις υπ’ αριθ. 14536/ΔΙΟΕ 187/4-05- 
2001 (Β' 546), 33/26-2-2003 (Β' 220), 75079/2563/11-11-2003 
(Β' 1667), 47534/ΔΙΟΕ 1249/2-12-2004 (Β' 1819) και 22840/ 
ΔΙΟΕ 1091/21-05-2008 (Β' 1011) όμοιες αποφάσεις. 

2. Την ανάγκη να διασφαλισθεί η εύρυθμη και αποδο¬ 
τική λειτουργία των Υπηρεσιών του Υπουργείου Υποδο¬ 
μών Μεταφορών και Δικτύων, επί των οποίων ασκούμε 
αρμοδιότητες, καθώς και η ταχεία διεκπεραίωση των 
υποθέσεων που έχουν ανατεθεί σ’ αυτές. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Μεταβιβάζουμε στον Γ ενικό Γ ραμματέα Τηλεπικοινω¬ 
νιών & Ταχυδρομείων, στον Προϊστάμενο της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος Ψηφιακή Σύγκλιση («ΕΥΔ ΕΠ Ψ.Σ.») και στους Προϊ¬ 
σταμένους των Μονάδων της ΕΥΔ ΕΠ Ψ.Σ. το δικαίωμα 
να υπογράφουν «Με εντολή Υπουργού» τις αποφάσεις 
και τα έγγραφα που αναφέρονται στα επόμενα άρθρα. 

Η μεταβίβαση αφορά σε πράξεις και έγγραφα που 
σχετίζονται με τη λειτουργία της ΕΥΔ ΕΠ Ψ.Σ., τα Επιχει¬ 
ρησιακά Προγράμματα «Κοινωνία της Πληροφορίας» ως 
προς τις ημιτελείς πράξεις και «Ψηφιακή Σύγκλιση», κα¬ 
θώς και τις πράξεις για τις οποίες η ΕΥΔ ΕΠ Ψ.Σ. ασκεί 
καθήκοντα Ενδιάμεσου Φορέα Διαχείρισης («ΕΦΔ»). 

Αρθρο 2 

Στον Γενικό Γραμματέα Τηλεπικοινωνιών και Ταχυ¬ 
δρομείων μεταβιβάζουμε το δικαίωμα να υπογράφει 
«Με εντολή Υπουργού» τις κατωτέρω αποφάσεις και 
έγγραφα: 

1. Την έκδοση οδηγιών προς τις υπηρεσίες και τα 
στελέχη της ΕΥΔ ΕΠ Ψ.Σ. για τον συντονισμό των 
δραστηριοτήτων τους, με σκοπό την αποτελεσματική 
εφαρμογή της κυβερνητικής πολιτικής και την εύρυθμη 
λειτουργία τους. 

2. Τα έγγραφα προς τα Όργανα της Ευρωπαϊκής'Ενω- 
σης με τις θέσεις και τις απόψεις της ΕΥΔ ΕΠ Ψ.Σ. 

3. Τις απαντήσεις σε ερωτήματα υπηρεσιών ή νομικών 
προσώπων, αρμοδιότητάς του. 

4. Τις απαντήσεις σε αιτήσεις θεραπείας ή επανεξέ¬ 
τασης ή αναφορές παραπόνων ή καταγγελίες πολιτών 
ή νομικών προσώπων ή υπαλλήλων, κατά ενεργειών ή 
παραλείψεων των οργάνων της ΕΥΔ ΕΠ Ψ.Σ. 

5. Τον ορισμό εκπροσώπων της ΕΥΔ ΕΠ Ψ.Σ. σε συμ¬ 
βούλια και επιτροπές άλλων Δημοσίων Υπηρεσιών για 
θέματα αρμοδιότητας της ΕΥΔ ΕΠ Ψ.Σ. 

6. Πράξεις και έγγραφα με σκοπό την εξασφάλιση της 
συνεργασίας και του συντονισμού με άλλα υπουργεία 
και λοιπούς φορείς και υπηρεσίες σε θέματα αρμοδιό¬ 
τητας της ΕΥΔ ΕΠ Ψ.Σ. 

7. Τις προσκλήσεις για στελέχωση της ΕΥΔ ΕΠ Ψ.Σ. 

8. Τα ερωτήματα προς την Επιτροπή Αξιολόγησης του 
άρθρου 18 παρ.1 (α) του Ν. 3614/2007 για μετακίνηση ή 
απόσπαση προσωπικού στην ΕΥΔ ΕΠ Ψ.Σ. 

9. Την τοποθέτηση και μετακίνηση των Προϊσταμένων 
στις Μονάδες της ΕΥΔ ΕΠ Ψ.Σ., σύμφωνα με το άρθρο 
18 παρ.3 (α) του Ν. 3614/2007, μετά από πρόταση του 
Προϊσταμένου της ΕΥΔ ΕΠ Ψ.Σ. 

10. Την αξιολόγηση του Προϊσταμένου της ΕΥΔ ΕΠ Ψ.Σ. 
και των Προϊσταμένων των Μονάδων της ΕΥΔ ΕΠ Ψ.Σ. 
και των στελεχών τους. 

11. Τη χορήγηση αδειών του Προϊσταμένου της 
ΕΥΔ ΕΠ Ψ.Σ., σύμφωνα με τις κείμενες διατάξεις. 

12. Τις πράξεις και τα έγγραφα για τη μετάβαση στο 
εξωτερικό για εκτέλεση υπηρεσίας όλων των στελεχών 
και των Προϊσταμένων των Μονάδων, καθώς και του 
Προϊσταμένου της ΕΥΔ ΕΠ Ψ.Σ. 

13. Τ ις πράξεις και τα έγγραφα γα τη μετάβαση στο 
εσωτερικό για εκτέλεση υπηρεσίας του Προϊσταμένου 
της ΕΥΔ ΕΠ Ψ.Σ., καθώς και την έγκριση των σχετικών 
δαπανών. 

14. Τις αποφάσεις ορισμού των δημοσίων υπαλλήλων 
που έχουν την αρμοδιότητα να βεβαιώνουν εκ μέρους 
της ΕΥΔ ΕΠ Ψ.Σ. το γνήσιο της υπογραφής και να επι¬ 
κυρώνουν αντίγραφα. 

15. Τις αποφάσεις σύστασης και συγκρότησης αμει- 
βόμενων και μη αμειβόμενων επιτροπών και ομάδων 
εργασίας για θέματα αρμοδιότητας της ΕΥΔ ΕΠ Ψ.Σ., 
συμπεριλαμβανομένης της συγκρότησης των επιτροπών 
ή ομάδων εργασίας, καθώς και του ορισμού εμπειρο¬ 
γνωμόνων ή/και αξιολογητών, στο πλαίσιο της τεχνικής 
υποστήριξης του άρ. 19 του Ν. 3614/2007, όπως ισχύει 
και ιδίως της παρ. 7 αυτού, για την υποβοήθηση του 
έργου της ΕΥΔ ΕΠ Ψ.Σ. 

16. Τ ις αποφάσεις και πράξεις για τη διενέργεια των 
διαδικασιών ανάθεσης και εκτέλεσης των ενεργειών 
Τεχνικής Υποστήριξης Εφαρμογής του άρ. 3 παρ. 2-5 
του Π.Δ. 4/2002, τον ορισμό των επιτροπών διαγωνισμών, 
ενστάσεων και παραλαβής παραδοτέων, τις αποφάσεις 
κατακύρωσης ή ανάθεσης, καθώς και τις συμβάσεις, 
όταν Δικαιούχος είναι η ΕΥΔ ΕΠ Ψ.Σ. 

17. Τις αποφάσεις, τις πράξεις και τις εντολές για 
την χρηματοδότηση και κατανομή πιστώσεων και την 


πραγματοποίηση δαπανών του Προγράμματος Δημο¬ 
σίων Επενδύσεων κατά την εκτέλεση των παραπάνω 
ενεργειών, όταν Δικαιούχος είναι η ΕΥΔ ΕΠ Ψ.Σ. 

18. Την απόφαση δημιουργίας καταλόγου προμηθευ- 
τών/παρεχόντων υπηρεσίες στην ΕΥΔ ΕΠ Ψ.Σ. με βάση 
το άρ. 5 της υπουργικής απόφασης 51540 ΕΥΣΣΑΑΠ 
3628/12.11.2010. 

19. Την έγκριση της εξειδίκευσης του επιχειρησιακού 
προγράμματος «Ψηφιακή Σύγκλιση», των ετήσιων εκθέ¬ 
σεων, της τελικής έκθεσης και των ενδιάμεσων αξιολο¬ 
γήσεων του, τα οποία προετοιμάζονται και υποβάλλονται 
από την ΕΥΔ ΕΠ ΨΣ στην Επιτροπή Παρακολούθησης και 
τη διαβίβαση τους όπου απαιτείται στην ΕΕ. 

20. Τ ις αποφάσεις και τα έγγραφα που αφορούν στο 
σχεδίασμά και την υλοποίηση των απαραίτητων ενερ¬ 
γειών στον τομέα των ΤΠΕ για την προγραμματική πε¬ 
ρίοδο 2014-2020 (ΣΕΣ). 

21. Τις προσκλήσεις προς τους δυνητικούς δικαιού¬ 
χους για την υποβολή αιτήσεων χρηματοδότησης του 
ΕΠ «Ψηφιακή Σύγκλιση», τη γνώμη συντονισμού αυτών, 
καθώς και τον πίνακα κατάταξης των αξιολογημένων 
προτάσεων. 

22. Τις αποφάσεις ένταξης και τις τροποποιητικές αυ¬ 
τής, τις αποφάσεις απένταξης, τις αποφάσεις ανάκλη¬ 
σης των πράξεων στους άξονες προτεραιότητας του 
ΕΠ «Ψηφιακή Σύγκλιση», τα διαβιβαστικά έγγραφα για 
την απόρριψη προτάσεων και αιτημάτων τροποποίησης 
των ενταγμένων πράξεων ή θεραπείας επί των προς 
ένταξη πράξεων. 

23. Τ ις εκθέσεις διοικητικής επαλήθευσης στην περί¬ 
πτωση που προτείνονται δημοσιονομικές διορθώσεις 
ή ανάκτηση των ποσών που έχουν καταβληθεί αχρε- 
ωστήτως ή παρανόμως σε φυσικά ή νομικά πρόσωπα, 
μετά από εισήγηση του Προϊσταμένου της ΕΥΔ ΕΠ Ψ.Σ. 

24. Τις λίστες ελέγχου διαδικασιών ανάθεσης δη¬ 
μοσίων συμβάσεων, όταν επιβάλλονται κατ’ αποκοπή 
δημοσιονομικές διορθώσεις και όταν διατυπώνεται αρ¬ 
νητική γνώμη, μετά από εισήγηση του Προϊσταμένου 
της ΕΥΔ ΕΠ Ψ.Σ. 

25. Την εντολή ελέγχου των λειτουργιών της 
ΕΥΔ ΕΠ Ψ.Σ. σε σχέση με θέματα που θέτουν η Αρχή 
Πληρωμής, η Επιτροπή Δημοσιονομικού Ελέγχου και τα 
Ελεγκτικά όργανα της Ευρωπαϊκής Ένωσης. 

26. Τ ην εισήγηση για το πρόγραμμα ενεργειών Τ εχνι- 
κής Υποστήριξης του ΕΠ «Ψηφιακή Σύγκλιση». 

27. Τ ις εισηγήσεις για ένταξη και χρηματοδότηση από 
το ΠΔΕ των έργων που εκτελεί η ΕΥΔ ΕΠ Ψ.Σ. στο 
πλαίσιο της υλοποίησης του προγράμματος Τεχνικής 
Υποστήριξης του ΕΠ «Ψηφιακή Σύγκλιση». 

28. Τις προτάσεις έργων που υποβάλλονται από την 
ΕΥΔ ΕΠ Ψ.Σ. ως δικαιούχο στο ΕΠ «Ψηφιακή Σύγκλιση», 
καθώς και όλα τα απαιτούμενα έγγραφα για την παρα¬ 
κολούθηση των έργων αυτών. 

29. Τ ις εισηγήσεις και σύμφωνες γνώμες για ένταξη και 
χρηματοδότηση των ενταγμένων έργων των δικαιούχων 
του ΕΠ «Ψηφιακή Σύγκλιση» στο ΠΔΕ. 

30. Τ ις αποφάσεις για τη διενέργεια των διαδικασιών 
ανάθεσης σε ενδιάμεσους φορείς της εφαρμογής μέ¬ 
τρων του ΕΠ «Ψηφιακή Σύγκλιση», τις αποφάσεις ανά¬ 
θεσης, καθώς και τις συμβάσεις. 

31. Την έγκριση, μετά από εισήγηση του Προϊσταμένου 
της ΕΥΔ ΕΠ ΨΣ, των μέτρων υποστήριξης των δικαιού¬ 
χων προκειμένου να ανταποκριθούν στις υποχρεώσεις 
τους. 

32. Την έγκριση των πορισμάτων επιθεώρησης των 
ημιτελών έργων του ΕΠ «Κοινωνία της Πληροφορίας». 

33. Τα έγγραφα που απαιτούνται από το Σύστημα Δια¬ 
χείρισης και Ελέγχου για την ολοκλήρωση των πράξεων 
στο ΕΠ «Ψηφιακή Σύγκλιση». 

34. Την έγκριση των προβλεπομένων εγγράφων για 
το κλείσιμο των ημιτελών έργων στο ΕΠ «Κοινωνία της 
Πληροφορίας», μετά από εισήγηση του Προϊσταμένου 
της ΕΥΔ ΕΠ Ψ.Σ. 

35. Τις αποφάσεις απένταξης και ανάκτησης των πο¬ 
σών που έχουν καταβληθεί, όπου απαιτείται, για τα 
ημιτελή έργα του ΕΠ «Κοινωνία της Πληροφορίας», μετά 
από εισήγηση του Προϊσταμένου της ΕΥΔ ΕΠ Ψ.Σ. 

36. Την έγκριση των εξειδικευμένων εντύπων του Συ¬ 
στήματος Διαχείρισης και Ελέγχου του ΕΠ «Ψηφιακή 
Σύγκλιση» που εφαρμόζονται από τους Ενδιάμεσους 
Φορείς του προγράμματος. 

37. Τις αποφάσεις ένταξης, απένταξης, τροποποίησης 
των πράξεων Κρατικών Ενισχύσεων που διαχειρίζεται 
η Κοινωνία της Πληροφορίας Α.Ε. ως ΕΦΔ στο ΕΠ «Ψη¬ 
φιακή Σύγκλιση». 

38. Την πρόσκληση προς τους δυνητικούς δικαιούχους 
του ΕΠ «Ψηφιακή Σύγκλιση» για επιβεβαίωση της διαχει¬ 
ριστικής τους επάρκειας σύμφωνα με το σύστημα επιβε¬ 
βαίωσης της διαχειριστικής επάρκειας των δικαιούχων, 
μετά από εισήγηση του Προϊσταμένου της ΕΥΔ ΕΠ Ψ.Σ. 

39. Την εντολή για την διενέργεια της διαδικασίας 
επιβεβαίωσης διαχειριστικής επάρκειας δυνητικών δι¬ 
καιούχων του ΕΠ «Ψηφιακή Σύγκλιση» και το έγγραφο 
επιβεβαίωσης διαχειριστικής επάρκειάς τους. 

40. Την έγκριση του ετήσιου προγράμματος ενεργειών 
και των περιοδικών εκθέσεων αποτελεσμάτων του ΕΠ 
«Ψηφιακή Σύγκλιση», μετά από εισήγηση του Προϊστα¬ 
μένου της ΕΥΔ ΕΠ Ψ.Σ. 

41. Την έγκριση του ετησίου προγράμματος επιτόπι¬ 
ων επαληθεύσεων και επιθεωρήσεων του ΕΠ «Ψηφιακή 
Σύγκλιση», η οποία λογίζεται και ως εντολή διενέργειας 
αυτών. 

42. Την εντολή συγκρότησης οργάνου έκτακτων επι¬ 
τόπιων επαληθεύσεων, όπως προβλέπονται στο άρθρο 
8 του Ν. 3614/2007. 

43. Την έγκριση του δείγματος και της δειγματολη¬ 
πτικής μεθόδου για τις επιτόπιες επαληθεύσεις που 
διενεργούνται στο πλαίσιο του ΕΠ «Ψηφιακή Σύγκλιση». 

44. Την έγκριση των εκθέσεων των επιτόπιων επα¬ 
ληθεύσεων μετά από εισήγηση του Προϊσταμένου της 
ΕΥΔ ΕΠ Ψ.Σ., σε περίπτωση που προτείνεται δημοσι¬ 
ονομική διόρθωση ή ανάκτηση των ποσών που έχουν 
καταβληθεί αχρεωστήτως ή παρανόμως στο ΕΠ «Ψη¬ 
φιακή Σύγκλιση». 

45. Τ ις αποφάσεις δημοσιονομικής διόρθωσης με τις 
οποίες προτείνεται ανάκτηση αχρεωστήτως ή παρα¬ 
νόμως καταβληθέντων ποσών, που προέρχονται από 
διοικητικές ή επιτόπιες επαληθεύσεις, μετά από εισή¬ 
γηση του Προϊσταμένου της ΕΥΔ ΕΠ Ψ.Σ. 

46. Τις αποφάσεις εξέτασης αντιρρήσεων των δικαι¬ 
ούχων επί των δημοσιονομικών διορθώσεων, μετά από 
εισήγηση του Προϊσταμένου της ΕΥΔ ΕΠ Ψ.Σ. 

47. Τ ις αποφάσεις και τα έγγραφα για τη διενέργεια 
όλων των απαιτούμενων διαγωνιστικών διαδικασιών, 
την ανάθεση, τη σύναψη, την παρακολούθηση και την 
παραλαβή της «Σύμβασης Παραχώρησης Υπηρεσίας για 
τη Διαχείριση, Αξιοποίηση, Συντήρηση και περαιτέρω 


Ανάπτυξη των Μητροπολιτικών Δικτύων Οπτικών Ινών 
(ΜΑΝ)», που αναπτύχθηκαν στο πλαίσιο των Επιχειρησι¬ 
ακών Προγραμμάτων «Κοινωνία της Πληροφορίας» και 
«Ψηφιακή Σύγκλιση», καθώς και για τη διευθέτηση των 
θεμάτων που απορρέουν από την εκτέλεση της ως άνω 
σύμβασης παραχώρησης. 

48. Τ ις εισηγήσεις, τις προτάσεις και όλα τα σχετικά 
έγγραφα προς την Ευρωπαϊκή Επιτροπή που αφορούν 
στο σχεδίασμά δραστηριοτήτων σε εθνικό επίπεδο στο 
πλαίσιο υλοποίησης της εθνικής ψηφιακής πολιτικής, 
καθώς και τον συντονισμό όλων των εμπλεκόμενων φο¬ 
ρέων για την πραγμάτωση της ψηφιακής στρατηγικής 
της Ευρωπαϊκής Ένωσης. 

49. Τις αποφάσεις και τα έγγραφα που αφορούν τον 
ορισμό υπολόγων διαχειριστών για τα έργα της Ειδικής 
Υπηρεσίας του ΕΠ «Ψηφιακή Σύγκλιση», που χρηματο¬ 
δοτούνται από το Πρόγραμμα Δημοσίων Επενδύσεων. 

50. Τις πράξεις της αρμοδιότητάς του για τις οποίες 
η ΕΥΔ ΕΠ Ψ.Σ. ασκεί καθήκοντα ΕΦΔ. 

Αρθρο 3 

Στον Προϊστάμενο της ΕΥΔ ΕΠ Ψ.Σ. μεταβιβάζουμε 
το δικαίωμα να υπογράφει «Με εντολή Υπουργού» τις 
κατωτέρω αποφάσεις και έγγραφα: 

1. Πράξεις και έγγραφα που αποσκοπούν στον προ¬ 
γραμματισμό και τον συντονισμό των δραστηριοτήτων 
των υπηρεσιακών μονάδων της ΕΥΔ ΕΠ Ψ.Σ. 

2. Τα έγγραφα, για την έκδοση των οποίων απαι¬ 
τείται η σύμπραξη δύο ή περισσοτέρων μονάδων της 
ΕΥΔ ΕΠ Ψ.Σ. 

3. Τις αποφάσεις για την τοποθέτηση και την μετα¬ 
κίνηση των υπαλλήλων στις μονάδες της ΕΥΔ ΕΠ Ψ.Σ. 

4. Τ ις άδειες των Προϊσταμένων των Μονάδων και του 
προσωπικού της ΕΥΔ ΕΠ Ψ.Σ., σύμφωνα με τις κείμενες 
διατάξεις. 

5. Την αξιολόγηση των Προϊσταμένων των Μονάδων 
της ΕΥΔ ΕΠ ΨΣ και των στελεχών της 

6. Τις πράξεις και τα έγγραφα για τη μετακίνηση 
εκτός έδρας στο εσωτερικό για εκτέλεση υπηρεσίας 
των Προϊσταμένων των Μονάδων και των υπαλλήλων 
της ΕΥΔ ΕΠ Ψ.Σ., καθώς και την έγκριση των σχετικών 
δαπανών. 

7. Τα έγγραφα με τις ανάγκες εκπαίδευσης του προ¬ 
σωπικού της ΕΥΔ ΕΠ Ψ.Σ., καθώς και τις αποφάσεις συμ¬ 
μετοχής σε εκπαιδευτικά προγράμματα στο εσωτερικό. 

8. Τα αιτήματα προμήθειας εξοπλισμού της ΕΥΔ ΕΠ 
Ψ.Σ από τη ΜΟΔ Α.Ε. 

9. Τη θέση σε «αρχείο» εγγράφων για τα οποία δεν 
απαιτείται ενέργεια. 

10. Τις εισηγήσεις για την σύσταση και συγκρότηση 
αμειβόμενων και μη αμειβόμενων επιτροπών και ομάδων 
εργασίας για θέματα αρμοδιότητας της ΕΥΔ ΕΠ Ψ.Σ. 

11. Πράξεις και έγγραφα που αποσκοπούν στην εξα¬ 
σφάλιση της συνεργασίας και του συντονισμού με την 
Εθνική Αρχή Συντονισμού, την Αρχή Πιστοποίησης και 
τους επιμέρους Ενδιάμεσους Φορείς Διαχείρισης σε 
θέματα αρμοδιότητας της ΕΥΔ ΕΠ Ψ.Σ. 

12. Την αίτηση παροχής κωδικού ΟΠΣ/ αίτηση αλλαγής 
προνομίων πρόσβασης και παροχής πρόσθετης εκπαί¬ 
δευσης των στελεχών της ΕΥΔ ΕΠ Ψ.Σ. 

13. Πράξεις και έγγραφα για τον συντονισμό και την 
εποπτεία της άσκησης των αρμοδιοτήτων των Ενδιάμε¬ 
σων Φορέων Διαχείρισης του ΕΠ «Ψηφιακή Σύγκλιση». 

14. Πράξεις και έγγραφα που αφορούν στην εξειδίκευ- 
ση του επιχειρησιακού προγράμματος «Ψηφιακή Σύγκλι¬ 
ση», των ετήσιων εκθέσεων, της τελικής έκθεσης και των 
ενδιάμεσων αξιολογήσεων του, τα οποία υποβάλλονται 
μέσω του Γενικού Γραμματέα Τηλεπικοινωνιών και Τα¬ 
χυδρομείων στην Επιτροπή Παρακολούθησης και, όπου 
απαιτείται, στην ΕΕ. 

15. Την εφαρμογή και εξειδίκευση όπου απαιτείται, των 
απαραίτητων εργαλείων, προτύπων και προδιαγραφών 
για την σωστή λειτουργία της ΕΥΔ ΕΠ Ψ.Σ. 

16. Τα έγγραφα ενημέρωσης για την πρόσκληση σε 
περίπτωση μοναδικότητας, αποκλειστικής αρμοδιότη¬ 
τας δικαιούχου υλοποίησης πράξης. 

17. Τα έγγραφα για αποστολή συμπληρωματικών στοι¬ 
χείων. 

18. Το Φύλλο Αξιολόγησης πράξης προς ένταξη στο 
ΕΠ «Ψηφιακή Σύγκλιση». 

19. Τα αιτήματα για διατύπωση γνώμης συντονισμού. 

20. Την εισήγηση των αποφάσεων ένταξης και των 
τροποποιητικών αυτής, των αποφάσεων απένταξης και 
ανάκλησης των πράξεων στους άξονες προτεραιότητας 
του ΕΠ «Ψηφιακή Σύγκλιση», καθώς και των προσκλήσε¬ 
ων προς τους δυνητικούς δικαιούχους για την υποβολή 
αιτήσεων χρηματοδότησης. 

21. Τα έγγραφα διατύπωσης γνώμης επί των σταδί¬ 
ων εξέλιξης των δημοσίων συμβάσεων (προέγκρισης 
δημοπράτησης σύμβασης, ελέγχου επιχορήγησης για 
εκτέλεση πράξης με ίδια μέσα, ελέγχου επιχορήγησης 
για λειτουργία φορέα), μετά από εισήγηση του Προϊ¬ 
σταμένου της Μονάδας Β. 

22. Την εισήγηση των μέτρων υποστήριξης των δικαι¬ 
ούχων, προκειμένου να ανταποκριθούν στις υποχρεώ¬ 
σεις τους. 

23. Τις αποφάσεις ορισμού οργάνου επιτόπιων επι¬ 
θεωρήσεων των ημιτελών έργων του ΕΠ «Κοινωνία της 
Πληροφορίας». 

24. Την εισήγηση για την έκδοση της βεβαίωσης τή¬ 
ρησης υποχρεώσεων τελικού δικαιούχου στα ημιτελή 
έργα του ΕΠ «Κοινωνία της Πληροφορίας». 

25. Την εισήγηση για την έκδοση της απόφασης ολο¬ 
κλήρωσης για τις πράξεις του Ε.Π. «Ψηφιακή Σύγκλιση». 

26. Την εισήγηση για την πρόσκληση προς τους δυ¬ 
νητικούς δικαιούχους του ΕΠ «Ψηφιακή Σύγκλιση» για 
επιβεβαίωση της διαχειριστικής τους επάρκειας σύμ¬ 
φωνα με το σύστημα επιβεβαίωσης της διαχειριστικής 
επάρκειας των δικαιούχων. 

27. Την εισήγηση για την κατάρτιση του προγράμμα¬ 
τος Τεχνικής Υποστήριξης του ΕΠ «Ψηφιακή Σύγκλιση». 

28. Τις εισηγήσεις-εντολές για ορισμό υπολόγων για 
ένταξη και χρηματοδότηση από το Πρόγραμμα Δημοσί¬ 
ων Επενδύσεων των έργων που εκτελεί η ΕΥΔ ΕΠ Ψ.Σ. 
στο πλαίσιο της υλοποίησης του προγράμματος Τεχνι¬ 
κής Υποστήριξης του ΕΠ «Ψηφιακή Σύγκλιση».. 

29. Τις εντολές πληρωμής προς τους υπολόγους, για 
ενέργειες Τεχνικής Υποστήριξης Εφαρμογής, με Δι¬ 
καιούχο την ΕΥΔ ΕΠ Ψ.Σ., στο πλαίσιο της εκτέλεσης 
απόφασης ανάθεσης ή σύμβασης ή οποιοσδήποτε με¬ 
τακίνησης εκτός έδρας, εσωτερικού ή εξωτερικού, για 
εκτέλεση υπηρεσίας, σύμφωνα με τα άρθρα 7 και 8 του 
Π.Δ. 4/2002. 

30. Πράξεις και έγγραφα διαδικασιών εκτέλεσης των 
ενεργειών Τεχνικής Υποστήριξης που εκτελούνται από 
την ΕΥΔ ΕΠ Ψ.Σ. στο πλαίσιο του ΕΠ «Ψηφιακή Σύγκλιση». 


31. Την εισήγηση για τα εξειδικευμένα έντυπα του 
Συστήματος Διαχείρισης και Ελέγχου του ΕΠ «Ψηφιακή 
Σύγκλιση», που εφαρμόζονται από τους ενδιάμεσους 
φορείς του προγράμματος. 

32. Την εισήγηση για το ετήσιο πρόγραμμα ενεργει¬ 
ών και περιοδικών εκθέσεων αποτελεσμάτων του ΕΠ 
«Ψηφιακή Σύγκλιση». 

33. Τις εισηγήσεις, όπου απαιτείται, για ένταξη στο 
Πρόγραμμα Δημοσίων Επενδύσεων και εκτέλεση κατα¬ 
νομών για τα ημιτελή έργα τελικών δικαιούχων του ΕΠ 
«Κοινωνία της Πληροφορίας», καθώς και πράξεων των 
δικαιούχων του ΕΠ «Ψηφιακή Σύγκλιση». 

34. Τ ις σύμφωνες γνώμες χρηματοδότησης πράξεων 
του ΕΠ «Ψηφιακή Σύγκλιση» και των ημιτελών έργων 
του ΕΠ «Κοινωνία της Πληροφορίας», όπου απαιτείται. 

35. Την πρόταση για το δείγμα και την δειγματο¬ 
ληπτική μέθοδο για τις επιτόπιες επαληθεύσεις που 
διενεργούνται στο πλαίσιο του ΕΠ «Ψηφιακή Σύγκλιση». 

36. Την έκθεση επιτόπιας επαλήθευσης, σε περίπτωση 
που δεν προτείνεται δημοσιονομική διόρθωση ή ανά¬ 
κτηση ποσών. 

37. Την εισήγηση προς έγκριση επί των αντιρρήσε¬ 
ων των τελικών δικαιούχων στο πλαίσιο των εκθέσεων 
επιτόπιων επιθεωρήσεων για τα ημιτελή έργα του ΕΠ 
«Κοινωνία της Πληροφορίας». 

38. Την εισήγηση προς έγκριση των εκθέσεων ελέγ¬ 
χου, των διαπιστωτικών πράξεων και των αποφάσεων 
επί των αντιρρήσεων των τελικών δικαιούχων στο πλαί¬ 
σιο του ελέγχου, των εκθέσεων επιτόπιων επιθεωρήσε¬ 
ων, της απόφασης δημοσιονομικής διόρθωσης και όλα 
τα προπαρασκευαστικά έγγραφα αυτής, για πράξεις 
του ΕΠ «Κοινωνία της Πληροφορίας». 

39. Την εντολή συγκρότησης οργάνου επιτόπιων 
επαληθεύσεων, όπως προβλέπονται στο άρθρο 8 του 
Ν. 3614/2007. 

40. Τις απαντήσεις επί των εισηγήσεων των Προϊ¬ 
σταμένων των Μονάδων της ΕΥΔ ΕΠ Ψ.Σ. στις αιτήσεις 
θεραπείας ή επανεξέτασης θεμάτων πολιτών ή νομικών 
προσώπων ή υπαλλήλων κατά ενεργειών ή παραλείψεων 
των Μονάδων, των οποίων αυτοί προΐστανται. 

41. Τις εισηγήσεις επί των αιτήσεων θεραπείας ή 
επανεξέτασης θεμάτων πολιτών ή νομικών προσώ¬ 
πων ή υπαλλήλων κατά ενεργειών ή παραλείψεων της 
ΕΥΔ ΕΠ Ψ.Σ. 

42. Την εισήγηση για τις λίστες ελέγχου διαδικασιών 
ανάθεσης δημοσίων συμβάσεων, όταν επιβάλλονται κατ’ 
αποκοπή δημοσιονομικές διορθώσεις και όταν διατυπώ¬ 
νεται αρνητική γνώμη. 

43. Την εισήγηση για την έγκριση των προβλεπομένων 
εγγράφων που αφορούν στο κλείσιμο των ημιτελών 
έργων στο ΕΠ «Κοινωνία της Πληροφορίας». 

44. Τις εισηγήσεις για την απένταξη και την ανάκτηση 
των ποσών που έχουν καταβληθεί, όπου απαιτείται, για 
τα ημιτελή έργα του ΕΠ «Κοινωνία της Πληροφορίας». 

45. Την εισήγηση για την έκθεση διοικητικής επαλή¬ 
θευσης, σε περίπτωση που προτείνεται δημοσιονομική 
διόρθωση ή ανάκτηση των ποσών που έχουν καταβληθεί 
αχρεωστήτως ή παρανόμως. 

46. Την εισήγηση για την έγκριση των εκθέσεων των 
επιτόπιων επαληθεύσεων σε περίπτωση που προτείνε- 
ται δημοσιονομική διόρθωση ή ανάκτηση των ποσών 
που έχουν καταβληθεί αχρεωστήτως ή παρανόμως στο 
ΕΠ «Ψηφιακή Σύγκλιση». 

47. Τις εισηγήσεις για τις αποφάσεις δημοσιονομι¬ 
κής διόρθωσης, με τις οποίες προτείνεται ανάκτηση 
αχρεωστήτως ή παρανόμως καταβληθέντων ποσών, που 
προέρχονται από διοικητικές ή επιτόπιες επαληθεύσεις. 

48. Τις εισηγήσεις για τις αποφάσεις εξέτασης αντιρ¬ 
ρήσεων των δικαιούχων επί των δημοσιονομικών διορ¬ 
θώσεων. 

49. Τις αποφάσεις ανάθεσης εκτέλεσης ενεργειών 
Τεχνικής Υποστήριξης Εφαρμογής, όπως προβλέπονται 
από το άρθρο 3 παρ. 1 του Π.Δ. 4/2002, τη σύσταση και 
συγκρότηση επιτροπών αξιολόγησης προσφορών και 
παραλαβής. 

50. Τις αποφάσεις και εντολές έκδοσης και ανάληψης 
προκαταβολής για την κάλυψη τρεχουσών δαπανών ΤΥΕ 
της ΕΥΔ ΕΠ Ψ.Σ. ή μετακινήσεων εκτός έδρας. 

51. Τ ις πράξεις της αρμοδιότητάς του για τις οποίες 
η ΕΥΔ ΕΠ Ψ.Σ. ασκεί καθήκοντα ΕΦΔ. 

Σε περίπτωση έλλειψης, απουσίας ή κωλύματος του, 
οι ως άνω περιγραφόμενες αρμοδιότητες ασκούνται 
από τον νόμιμο αναπληρωτή του. 

Αρθρο 4 

Στους προϊσταμένους της ΕΥΔ ΕΠ Ψ.Σ. μεταβιβάζουμε 
το δικαίωμα να υπογράφουν «Με εντολή Υπουργού» τις 
κατωτέρω πράξεις και έγγραφα: 

I. Γενικές Εξουσιοδοτήσεις: 

1. Πράξεις και έγγραφα που αποσκοπούν στον προ¬ 
γραμματισμό και συντονισμό των δραστηριοτήτων της 
υπηρεσιακής μονάδας που προΐστανται. 

2. Τ ις εισηγήσεις επί των αιτήσεων θεραπείας ή επα¬ 
νεξέτασης θεμάτων πολιτών ή νομικών προσώπων ή 
υπαλλήλων κατά ενεργειών ή παραλείψεων των μονά¬ 
δων, στις οποίες προΐστανται. 

3. Κάθε έγγραφο της μονάδας τους που υπογράφεται 
από υπερκείμενο όργανο. 

4. Πράξεις και έγγραφα που απαιτούνται για την συνερ¬ 
γασία της μονάδας με άλλες μονάδες της ΕΥΔ ΕΠ Ψ.Σ. 
και με τον Σύμβουλο Τεχνικής Υποστήριξης. 

5. Την αξιολόγηση των υπαλλήλων της μονάδας τους. 

6. Τ ις άδειες των υπαλλήλων της μονάδας, εκτός από 
τις εκπαιδευτικές και τις άδειες άνευ αποδοχών. 

7. Τη θέση σε «αρχείο» εγγράφων της μονάδας τους 
για τα οποία δεν απαιτείται ενέργεια. 

II. Ειδικές εξουσιοδοτήσεις: 

Α. Στον προϊστάμενο της Μονάδας Α1 μεταβιβάζουμε 
το δικαίωμα να υπογράφει «Με εντολή Υπουργού» έγ¬ 
γραφα που αφορούν: 

1. Στην εξειδίκευση του επιχειρησιακού προγράμματος 
«Ψηφιακή Σύγκλιση», σύμφωνα με τις κατευθύνσεις της 
Εθνικής Αρχής Συντονισμού, καθώς και την εισήγηση 
των κριτηρίων ένταξης πράξεων στους άξονες προτε¬ 
ραιότητας του επιχειρησιακού προγράμματος. 

2. Στη σύνταξη της ετήσιας και τελικής έκθεσης εκτέ¬ 
λεσης του επιχειρησιακού προγράμματος «Ψηφιακή Σύ¬ 
γκλιση» και την προετοιμασία για την υποβολή τους 
στην Επιτροπή μετά από την έγκριση της Επιτροπής 
Παρακολούθησης. 

3. Στις αξιολογήσεις του επιχειρησιακού προγράμμα¬ 
τος «Ψηφιακή Σύγκλιση». 

4. Στην επεξεργασία των προτάσεων για την αξιοποί¬ 
ηση των αποτελεσμάτων της ενδιάμεσης αξιολόγησης. 

5. Στην οργάνωση και λειτουργία γραφείου πληροφό¬ 
ρησης και δημοσιότητας για την παρακολούθηση της 


δημοσιότητας του επιχειρησιακού προγράμματος «Ψη¬ 
φιακή Σύγκλιση» και την παροχή άμεσης ενημέρωσης 
και κατευθύνσεων στους ενδιαφερομένους για θέματα 
των επιχειρησιακών προγραμμάτων και ιδίως για τα 
δικαιώματα και τις υποχρεώσεις τους 

6. Στην ευρύτερη διάδοση των πληροφοριών σχετικά 
με τις ευκαιρίες χρηματοδότησης μέσω των αξόνων προ¬ 
τεραιότητας του επιχειρησιακού προγράμματος «Ψηφι¬ 
ακή Σύγκλιση» και την συνεργασία της ΕΥΔ ΕΠ Ψ.Σ. για 
το σκοπό αυτό με εθνικές, περιφερειακές και τοπικές 
αρχές, οικονομικούς και κοινωνικούς εταίρους, κλαδικές 
και επαγγελματικές ενώσεις. 

7. Στη συγκέντρωση όλων των πληροφοριών που 
απαιτούνται για τα μεγάλα έργα και την υποβολή τους 
στην Επιτροπή. 

8. Στη συγκέντρωση και σύνθεση των αναγκαίων πλη¬ 
ροφοριών των επί μέρους Ενδιάμεσων Διαχειριστικών 
Αρχών και Ενδιάμεσων Φορέων Διαχείρισης για την σύ¬ 
νταξη των αναγκαίων αναφορών για την ετήσια εξέταση 
του επιχειρησιακού προγράμματος «Ψηφιακή Σύγκλι¬ 
ση», την ενημέρωση της Επιτροπής Παρακολούθησης 
και την παρακολούθηση των σχολίων της Ευρωπαϊκής 
Επιτροπής. 

9. Στην ολοκλήρωση και κλείσιμο των ημιτελών έργων 
του επιχειρησιακού προγράμματος «Κοινωνία της Πλη¬ 
ροφορίας» σε συνεργασία με τη Μονάδα Β'. 

10. Στην πορεία εφαρμογής του επιχειρησιακού προ¬ 
γράμματος «Ψηφιακή Σύγκλιση» και ειδικότερα τη χρη¬ 
ματοοικονομική πρόοδό του, τους ποσοτικοποιημένους 
δείκτες και τις προοπτικές εξέλιξής τους και την εισή¬ 
γηση προτάσεων αναθεώρησής τους. 

11. Στα στοιχεία που απαιτούνται για την συνεργασία 
με τις Επιτροπές Παρακολούθησης του επιχειρησιακού 
προγράμματος «Ψηφιακή Σύγκλιση», την Εθνική Αρχή 
Συντονισμού και κάθε άλλη καθ’ ύλην αρμόδια υπηρεσία 
και την Επιτροπή, για την παροχή κάθε πληροφορίας για 
το επιχειρησιακό πρόγραμμα και την παρακολούθηση 
της ποιότητας υλοποίησής του. 

12. Στην εξειδίκευση και εφαρμογή των οριζομένων 
στην σχετική υπουργική απόφαση έγκρισης της Στρα¬ 
τηγικής Μελέτης Περιβαλλοντικών Επιπτώσεων του 
προγράμματος «Ψηφιακή Σύγκλιση», στο πλαίσιο της 
υλοποίησής του. 

13. Στην επεξεργασία και την εισήγηση θεμάτων, σε συ¬ 
νεργασία με τις υπόλοιπες μονάδες, στην Επιτροπή Παρα¬ 
κολούθησης στο πλαίσιο του κανονισμού λειτουργίας της. 

14. Στην αποστολή στην Ευρωπαϊκή Επιτροπή όλων 
των τυποποιημένων αρχείων (ίΐεΐ ΙίΙοε) που προβλέπο- 
νται για την ηλεκτρονική διασύνδεση με την Ευρωπαϊκή 
Επιτροπή για το επιχειρησιακό πρόγραμμα «Ψηφιακή 
Σύγκλιση», στο πλαίσιο του προγραμματισμού. 

15. Στην παροχή των αναγκαίων πληροφοριών στην 
Αρχή Πιστοποίησης σχετικά με τις διαδικασίες επαλη¬ 
θεύσεων για τις ενταγμένες πράξεις. 

16. Στην εμπρόθεσμη παροχή στην Ευρωπαϊκή Επι¬ 
τροπή, κατόπιν γραπτού σχετικού αιτήματος της, των 
πληροφοριών που αναφέρονται στο Παράρτημα III του 
Καν. 1828/2006. 

17. Στην εισήγηση ορισμού ενδιαμέσων φορέων διαχεί¬ 
ρισης στο επιχειρησιακό πρόγραμμα «Ψηφιακή Σύγκλι¬ 
ση», καθώς και τα στοιχεία της απόφασης εκχώρησης 
της παραγράφου 1 του άρθρου 4 του Ν. 3614/2007 και 
των τροποποιήσεων αυτής. 

18. Στην εξειδίκευση και εφαρμογή, όπου απαιτείται, 
των απαραίτητων εργαλείων, προτύπων και προδιαγρα¬ 
φών για την σωστή λειτουργία της ΕΥΔ ΕΠ Ψ.Σ. 

19. Στο κλείσιμο του ΕΠ «Ψηφιακή Σύγκλιση». 

Στον προϊστάμενο της Μονάδας Α1 μεταβιβάζουμε 
επίσης το δικαίωμα να υπογράφει «Με εντολή Υπουρ¬ 
γού» τις πράξεις της αρμοδιότητάς του, για τις οποίες 
η ΕΥΔ ΕΠ Ψ.Σ. ασκεί καθήκοντα ΕΦΔ. 

Β. Στον προϊστάμενο της Μονάδας Α2 μεταβιβάζουμε 
το δικαίωμα να υπογράφει «Με εντολή Υπουργού» έγ¬ 
γραφα που αφορούν: 

1. Στις προπαρασκευαστικές πράξεις, σε συνεργασία 
με τη Μονάδα Α1 και σύμφωνα με το χρηματοδοτικό 
σχήμα του προγράμματος και στις εισηγήσεις για την 
έκδοση των προσκλήσεων για την υποβολή αιτήσεων 
χρηματοδότησης από τους άξονες προτεραιότητας του 
προγράμματος. 

2. Στην παροχή προς τους δυνητικούς δικαιούχους 
σαφών και λεπτομερών πληροφοριών σχετικά με τους 
όρους που θέτουν οι προσκλήσεις και λοιπά στοιχεία 
της διαδικασίας αξιολόγησης και ένταξης των προτει- 
νόμενων πράξεων. 

3. Στην συγκέντρωση, έλεγχο της πληρότητας και 
αρχειοθέτηση όλων των προτάσεων που υποβάλλονται. 

4. Στην αξιολόγηση των υποβαλλόμενων προτάσεων, 
την ολοκλήρωση της διαδικασίας διατύπωσης γνώμης 
και έκδοσης συμφώνου αποδοχής όρων ένταξης, την 
εισήγηση για την έκδοση της απόφασης ένταξης των 
πράξεων και των τροποποιήσεων ή ανάκλησης αυτής 
και τη δημοσιοποίηση των αποτελεσμάτων των αξιολο¬ 
γήσεων στην οικεία ιστοσελίδα της ΕΥΔ ΕΠ ΨΣ. 

5. Στην ακρίβεια, την ποιότητα και πληρότητα των 
στοιχείων που καταχωρεί στο ολοκληρωμένο πληρο¬ 
φοριακό σύστημα (ΟΠΣ), στο πλαίσιο των αρμοδιοτήτων 
της μονάδας Α2. 

6. Στην συμμετοχή της ΕΥΔ ΕΠ Ψ.Σ. στην Επιτροπή 
για το συντονισμό του προγραμματισμού και την εφαρ¬ 
μογή των συγχρηματοδοτούμενων δράσεων κρατικών 
ενισχύσεων, όπως προβλέπεται στην παράγραφο 4 (γ) 
του άρθρου 10 του Ν. 3614/2007. 

Στον προϊστάμενο της Μονάδας Α2 μεταβιβάζουμε 
επίσης το δικαίωμα να υπογράφει «Με εντολή Υπουρ¬ 
γού» τις πράξεις της αρμοδιότητάς του, για τις οποίες 
η ΕΥΔ ΕΠ Ψ.Σ. ασκεί καθήκοντα ΕΦΔ. 

Γ. Στον Προϊστάμενο της Μονάδας Β μεταβιβάζουμε 
το δικαίωμα να υπογράφει «Με εντολή Υπουργού» έγ¬ 
γραφα που αφορούν: 

1. Στην ολοκλήρωση των ημιτελών έργων του ΕΠ «Κοινω¬ 
νία της Πληροφορίας» σε συνεργασία με την Μονάδα Α1. 

2. Στις επιτόπιες επιθεωρήσεις επαλήθευσης της προ¬ 
όδου των ημιτελών έργων, την εισήγηση των εκθέσεων 
επιθεώρησης και την καταχώρισή τους στο ΟΠΣ. 

3. Στο συντονισμό και την εποπτεία της άσκησης των 
αρμοδιοτήτων των Ενδιάμεσων Φορέων Διαχείρισης 
του επιχειρησιακού προγράμματος «Ψηφιακή Σύγκλι¬ 
ση», μέσω της εξειδίκευσης σε συνεργασία με άλλες 
μονάδες της ΕΥΔ και την Εθνική Αρχή Συντονισμού, 
στο Σύστημα Διαχείρισης και Ελέγχου, την παροχή 
κατευθύνσεων και υποστήριξης, την πλήρη εφαρμογή 
του συστήματος αναφοράς και παρακολούθησης των 
δράσεων, την ενημέρωση του πληροφοριακού συστή¬ 
ματος, τις προτάσεις αναθεώρησης του προγράμματος 
προς υποβολή και έγκριση από την Επιτροπή Παρακο¬ 


λούθησης και το συντονισμό για την πληρότητα των 
πληροφοριών, σε συνεργασία με την μονάδα Α1, κατά 
τη διαδικασία αιτήματος πληρωμής. 

4. Στην πορεία υλοποίησης των συγχρηματοδοτούμε¬ 
νων πράξεων καθ’ όλη την περίοδο της υλοποίησής τους 
και την υλοποίησή τους με βάση την απόφαση ένταξης, 
τις αναληφθείσες νομικές δεσμεύσεις και σύμφωνα με 
τους ισχύοντες κοινοτικούς και εθνικούς κανόνες. 

5. Στην συλλογή των περιοδικών εκθέσεων προόδου 
των δικαιούχων του επιχειρησιακού προγράμματος, το 
χρονοδιαγράμματος και την πορεία υλοποίησης των 
πράξεων του, τον εντοπισμό και επίλυση προβλημάτων 
υλοποίησης των πράξεων, την καταχώριση στο ΟΠΣ των 
δελτίων παρακολούθησης της προόδου των πράξεων. 

6. Στην παρακολούθηση του βαθμού επίτευξης των 
ετήσιων ποσοτικών στόχων των πράξεων, σύμφωνα 
με τις αρχικά αναληφθείσες νομικές δεσμεύσεις, την 
επανεξέταση της πράξης και στην περίπτωση αδικαι¬ 
ολόγητων αποκλίσεων, την εισήγηση ανάκλησης της 
απόφασης ένταξης της πράξης και την δημοσίευση των 
ανακλήσεων στην ιστοσελίδα του ΕΣΠΑ. 

7. Στην παρακολούθηση των δικαιούχων του επιχει¬ 
ρησιακού προγράμματος σχετικά με την τήρηση των 
υποχρεώσεων που έχουν αναλάβει, και την τήρηση των 
πολιτικών, σύμφωνα με τις ισχύουσες διατάξεις και τις 
οδηγίες της Εθνικής Αρχής Συντονισμού. 

8. Στην εισήγηση για την έκδοση της απόφασης ολο¬ 
κλήρωσης της πράξης. 

9. Στην εξέταση των σταδίων εξέλιξης δημοσίων συμ¬ 
βάσεων, ιδίως κατά τη διαδικασία διακήρυξης, ανάθε¬ 
σης και τροποποίησης σύμβασης, με την διατύπωση 
σύμφωνης γνώμης. 

10. Στη διενέργεια διοικητικών επαληθεύσεων κατά τα 
προβλεπόμενα στο άρθρο 8 του Ν. 3614/2007 για την 
επιβεβαίωση της παράδοσης των συγχρηματοδοτούμε¬ 
νων προϊόντων και υπηρεσιών, της πραγματοποίησης 
των δηλωθεισών δαπανών και της συμμόρφωσης των 
πράξεων προς τους εθνικούς και κοινοτικούς κανόνες. 

11. Στη συλλογή και καταχώριση στο ΟΠΣ των δελτίων 
δήλωσης δαπανών, μετά από τη διενέργεια διοικητικής 
επαλήθευσης και την τήρηση αρχείου στο ΟΠΣ για τις 
διενεργηθείσες επαληθεύσεις. 

12. Στην εισήγηση για την παροχή σύμφωνης γνώμης 
χρηματοδότησης σύμφωνα με τον Κανονισμό για την 
λειτουργία του ενιαίου λογαριασμού ΕΣΠΑ. 

13. Στην εισήγηση για την ακύρωση μέρους ή του 
συνόλου της δημόσιας συνεισφοράς της πράξης, την 
εισήγηση για την έκδοση απόφασης δημοσιονομικής δι¬ 
όρθωσης, μετά από διενέργεια διοικητικής επαλήθευσης 
βάσει του άρθρου 26 του Ν. 3614/2007 και την καταχώ¬ 
ριση των αντίστοιχων λογιστικών εγγραφών στο ΟΠΣ. 

14. Στην εξειδίκευση, όπου απαιτείται, των απαιτήσεων 
τήρησης όλων των εγγράφων σχετικά με τις δαπάνες 
και τους ελέγχους και των στοιχείων στο επίπεδο των 
δικαιούχων για τη διασφάλιση επαρκούς διαδρομής 
ελέγχου, κατά τα οριζόμενα στο άρθρο 90 του Κανονι¬ 
σμού 1083/2006 και σύμφωνα με τα προβλεπόμενα στο 
σύστημα διαχείρισης και ελέγχου. 

15. Στην επικαιροποίηση της μελέτης κόστους -οφέ¬ 
λους των έργων που παράγουν έσοδα, μετά την ολο¬ 
κλήρωση τους και την παρακολούθηση των εσόδων 
των έργων που δεν ήταν δυνατό να εκτιμηθούν εκ των 
προτέρων. 

16. Στην παροχή στοιχείων προόδου εκτέλεσης των 
πράξεων στις αρμόδιες για τη χρηματοδότηση δημόσιες 
υπηρεσίες, όπου απαιτείται. 

17. Στην ακρίβεια, την ποιότητα και πληρότητα των 
στοιχείων που καταχωρεί στο ΟΠΣ, σύμφωνα με τους 
κανόνες του συστήματος διαχείρισης και ελέγχου. 

18. Στο κλείσιμο των πράξεων του ΕΠ «Ψηφιακή Σύ¬ 
γκλιση» σε συνεργασία με την Μονάδα Γ. 

Στον Προϊστάμενο της Μονάδας Β μεταβιβάζουμε επί¬ 
σης το δικαίωμα να υπογράφει «Με εντολή Υπουργού» 
τις πράξεις της αρμοδιότητας του, για τις οποίες η 
ΕΥΔ ΕΠ Ψ.Σ. ασκεί καθήκοντα ΕΦΔ. 

Δ. Στον Προϊστάμενο της Μονάδας Γ μεταβιβάζουμε 
το δικαίωμα να υπογράφει «Με εντολή Υπουργού» έγ¬ 
γραφα που αφορούν: 

1. Στην επιβεβαίωση της διαχειριστικής επάρκειας των 
δυνητικών δικαιούχων του επιχειρησιακού προγράμμα¬ 
τος, με βάση τα προβλεπόμενα στο σύστημα επιβεβαί¬ 
ωσης της διαχειριστικής επάρκειας των δικαιούχων. 

2. Στην διενέργεια επιτόπιας επιθεώρησης σε Ενδι¬ 
άμεσους Φορείς Διαχείρισης και την εισήγηση τυχόν 
διορθωτικών μέτρων και την τροποποίηση της σχετικής 
απόφασης εκχώρησης. 

3. Στη διενέργεια επιτόπιων επαληθεύσεων με βάση 
το άρθρο 8 του Ν. 3614/2007 για την επιβεβαίωση της 
παράδοσης των συγχρηματοδοτούμενων προϊόντων και 
υπηρεσιών και την πραγματοποίηση των δηλωθέντων 
δαπανών, την τήρηση χωριστής λογιστικής μερίδας ή 
επαρκούς λογιστικής κωδικοποίησης, καθώς και την 
συμμόρφωση των πράξεων προς τους εθνικούς και κοι¬ 
νοτικούς κανόνες. 

4. Στην ενημέρωση του δικαιούχου για την διενέργεια 
επιτόπιας επαλήθευσης. 

5. Στην εισήγηση για την εντολή έκτακτης επιτόπιας 
επαλήθευσης και την διενέργεια αυτής, στις περιπτώ¬ 
σεις σοβαρών ενδείξεων ύπαρξης παραβάσεων εθνι¬ 
κού ή κοινοτικού δικαίου, την ενημέρωση της Αρχής 
Πιστοποίησης και, όπου απαιτείται, την πρόταση για 
αναστολή χρηματοδότησης της πράξης από την αρ¬ 
μόδια υπηρεσία. 

6. Στη σύνταξη εκθέσεων επιτόπιας επαλήθευσης και 
την εισήγηση για έγκριση τους, την τήρηση αρχείων επι¬ 
τόπιων επαληθεύσεων και επιθεωρήσεων στο ΟΠΣ και 
τη προσήκουσα καταχώριση σε αυτό τυχόν ευρημάτων. 

7. Στην τήρηση αρχείων τεκμηρίωσης της δειγματο¬ 
ληπτικής μεθόδου που εφαρμόζεται κατά περίπτωση 
σε επιτόπιες επαληθεύσεις και αφορούν στην επιλογή 
της μεθόδου, του είδους και μεγέθους του δείγματος 
και την επανεξέταση της μεθόδου δειγματοληψίας σε 
ετήσια βάση. 

8. Στην εισήγηση για ακύρωση μέρους ή του συνόλου 
της δημόσιας συνεισφοράς της πράξης, κατόπιν επαλή¬ 
θευσης και σύμφωνα με τα οριζόμενα στο άρθρο 26 του 
Ν. 3614/2007 και στις κατ’ εξουσιοδότηση κανονιστικές 
πράξεις αυτού και την καταχώριση των αντίστοιχων 
λογιστικών εγγραφών στο ΟΠΣ. 

9. Στην εισήγηση έκδοσης απόφασης δημοσιονομικής 
διόρθωσης στις περιπτώσεις που διαπιστώνεται κατόπιν 
επαληθεύσεων αχρεωστήτως καταβληθείσα δαπάνη. 

10. Στη συνεργασία με τα αρμόδια εθνικά και κοινοτικά 
ελεγκτικά όργανα και την Εθνική Αρχή Συντονισμού για 
την υποβολή των σχετικών απαντήσεων στα σχετικά 
πορίσματα ελέγχου. 


11. Στη συνεργασία με τη Μονάδα Β' για την έκδο¬ 
ση της απόφασης ολοκλήρωσης των πράξεων του ΕΠ 
«Ψηφιακή Σύγκλιση». 

12. Στην ακρίβεια, την ποιότητα και πληρότητα των 
στοιχείων που καταχωρεί στο ΟΠΣ, σύμφωνα με τους 
κανόνες του συστήματος διαχείρισης και ελέγχου. 

Στον Προϊστάμενο της Μονάδας Γ μεταβιβάζουμε επί¬ 
σης το δικαίωμα να υπογράφει «Με εντολή Υπουργού» 
τις πράξεις της αρμοδιότητάς του, για τις οποίες η 
ΕΥΔ ΕΠ Ψ.Σ. ασκεί καθήκοντα ΕΦΔ. 

Ε. Στον Προϊστάμενο της Μονάδας Δ μεταβιβάζουμε 
το δικαίωμα να υπογράφει «Με εντολή Υπουργού» έγ¬ 
γραφα που αφορούν: 

1. Στην υποστήριξη της ΕΥΔ ΕΠ Ψ.Σ. σε θέματα προ¬ 
σωπικού, υλικοτεχνικής υποδομής, καθώς και σε διοικη¬ 
τικά και οικονομικά θέματα που ανακύπτουν κατά την 
λειτουργία της. 

2. Στην τήρηση πρωτοκόλλου της ΕΥΔ, καθώς και την 
διακίνηση των εγγράφων της Υπηρεσίας. 

3. Στην παροχή νομικής στήριξης στην ΕΥΔ. 

4. Στις εισηγήσεις για την συγκρότηση επιτροπών 
και ομάδων εργασίας για θέματα αρμοδιότητας της 
ΕΥΔ ΕΠ Ψ.Σ. 

5. Στην οργάνωση παντός είδους εκπαίδευσης του 
προσωπικού της ΕΥΔ. 

6. Στην οργάνωση και τήρηση βιβλιοθήκης εργαλείων, 
μελετών, στοιχείων και απαραίτητων βοηθημάτων για 
τις ανάγκες της ΕΥΔ. 

7. Στην εισήγηση των αποφάσεων ορισμού των δημο¬ 
σίων υπαλλήλων της ΕΥΔ που έχουν την αρμοδιότητα 
να βεβαιώνουν εκ μέρους της το γνήσιο της υπογραφής 
και να επικυρώνουν αντίγραφα. 

8. Στην οργάνωση και την λειτουργία γραφείου ΟΠΣ 
της ΕΥΔ, την παροχή τεχνικής υποστήριξης προς τους 
χρήστες, τους δικαιούχους για την ορθή και απρόσκο¬ 
πτη λειτουργία του και την τεχνική υποστήριξη και εκ¬ 
παίδευση του προσωπικού της ΕΥΔ. 

9. Στην οργάνωση των συνεδριάσεων της Επιτροπής 
Παρακολούθησης του επιχειρησιακού προγράμματος 
«Ψηφιακή Σύγκλιση». 

10. Στην κατάρτιση σε συνεργασία με τις άλλες μο¬ 
νάδες της ΕΥΔ του ετήσιου προγράμματος ενεργειών 
τεχνικής υποστήριξης του επιχειρησιακού προγράμμα¬ 
τος «Ψηφιακή Σύγκλιση». 

11. Στην εκτέλεση από την ΕΥΔ ΕΠ Ψ.Σ. των έργων 
Τεχνικής Υποστήριξης Εφαρμογής του επιχειρησιακού 
προγράμματος «Ψηφιακή Σύγκλιση» και την τήρηση των 
οικονομικών και τεχνικών στοιχείων των έργων αυτών. 
Ειδικότερα, τα έγγραφα που αφορούν στον σχεδίασμά, 
τον προγραμματισμό και την εκτέλεση των έργων με 
δικαιούχο ή φορέα υλοποίησης την ΕΥΔ ΕΠ Ψ.Σ., καθώς 
και τα αιτήματα για χρηματοδότηση και κατανομή πι¬ 
στώσεων, την παρακολούθηση των χρηματοροών, τις 
αναθέσεις, συμβάσεις και παραλαβές παραδοτέων, τις 
εντολές πληρωμής προς τους υπολόγους, την υποβο¬ 
λή τεχνικών δελτίων, δελτίων δήλωσης δαπανών και 
δελτίων παρακολούθησης, την τήρηση των στοιχείων 
φυσικού και οικονομικού αντικειμένου των έργων αυτών 
και την τήρηση των υποχρεώσεων δικαιούχου. 

12. Στην κατάρτιση, σε συνεργασία με τις άλλες μονά¬ 
δες της ΕΥΔ ΕΠ Ψ.Σ. και την εμπρόθεσμη υποβολή στον 
Γενικό Γραμματέα Τηλεπικοινωνιών και Ταχυδρομείων 
του ετησίου προγράμματος ενεργειών του επιχειρησια- 

κού προγράμματος «Ψηφιακή Σύγκλιση» με ποσοτικούς 
και ποιοτικούς στόχους, σύμφωνα με τον στρατηγικό 
προγραμματισμό της Διάσκεψης των Προέδρων των 
Επιτροπών Παρακολούθησης. 

13. Στην κατάρτιση, σε συνεργασία με τις άλλες μονά¬ 
δες της ΕΥΔ ΕΠ Ψ.Σ., των περιοδικών εκθέσεων επιτευ- 
χθέντων αποτελεσμάτων του επιχειρησιακού προγράμ¬ 
ματος «Ψηφιακή Σύγκλιση» σε σχέση με τους ετήσιους 
στόχους, καθώς και του προγράμματος ενεργειών για 
το επόμενο έτος. 

14. Στις βεβαιώσεις εγγραφής στον κατάλογο προμη- 
θευτών/παρεχόντων υπηρεσίες στην ΕΥΔ ΕΠ Ψ.Σ. 

Στον Προϊστάμενο της Μονάδας Δ μεταβιβάζουμε επί¬ 
σης το δικαίωμα να υπογράφει «Με εντολή Υπουργού» 
τις πράξεις της αρμοδιότητάς του, για τις οποίες η 
ΕΥΔ ΕΠ Ψ.Σ. ασκεί καθήκοντα ΕΦΔ. 

III. Η μεταβίβαση άσκησης αρμοδιοτήτων στον Προϊ¬ 
στάμενο Υπηρεσίας της ΕΥΔ ΕΠ Ψ.Σ. και στους Προϊ¬ 
σταμένους μονάδων της ΕΥΔ ΕΠ Ψ.Σ. ισχύει και για τους 
νόμιμους αναπληρωτές τους σε περίπτωση έλλειψης, 
απουσίας ή κωλύματος τους. 

Αρθρο 5 

Γενικές Διατάξεις 

1. Όσα έγγραφα αρμοδιότητας της Γ ενικής Γ ραμμα- 
τείας Τηλεπικοινωνιών και Ταχυδρομείων λαμβάνουν 


τελική υπογραφή Υπουργού, προσυπογράφονται από 
τον Γενικό Γραμματέα Τηλεπικοινωνιών και Ταχυδρομεί¬ 
ων. Όταν αυτός κωλύεται ή απουσιάζει, δεν απαιτείται 
προσυπογραφή. 

2. Οι Προϊστάμενοι Μονάδων προσυπογράφουν τα 
έγγραφα που υπογράφονται από τα υπερκείμενα αυτών 
όργανα. 

3. Σε περίπτωση απουσίας ή κωλύματος οργάνου που 
εξουσιοδοτείται με την απόφαση αυτή να υπογράφει, η 
εξουσιοδότηση ισχύει για το νόμιμο αναπληρωτή του. 

4. Σε περίπτωση απουσίας ή κωλύματος Προϊσταμένου 
Μονάδας ΕΥΔ ΕΠ Ψ.Σ., κάθε έγγραφο που υπογράφεται 
από αυτόν με βάση την παρούσα, υπογράφεται από τον 
Προϊστάμενο της ΕΥΔ ΕΠ Ψ.Σ. 

5. Σε περίπτωση απουσίας ή κωλύματος του Προϊστα¬ 
μένου της ΕΥΔ ΕΠ Ψ.Σ., κάθε έγγραφο που υπογράφεται 
από αυτόν με βάση την παρούσα, υπογράφεται από τον 
Γενικό Γραμματέα Τηλεπικοινωνιών και Ταχυδρομείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 8 Ιουλίου 2013 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 

